CELEX: C2007/235/40
Language: lt
Date: 2007-10-06 00:00:00
Title: Byla T-300/07 2007 m. liepos 31 d. pareikštas ieškinys byloje Evropaïki Dynamiki prieš Komisiją

6.10.2007   
            
            
               LT
            
            
               Europos Sąjungos oficialusis leidinys
            
            
               C 235/22
            
         2007 m. liepos 31 d. pareikštas ieškinys byloje Evropaïki Dynamiki prieš Komisiją
   
   (Byla T-300/07)
   (2007/C 235/40)
   Proceso kalba: anglų
   Šalys
   
      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokato N. Korogiannakis
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti Komisijos Informatikos generalinio direktorato sprendimą atmesti ieškovės pasiūlymą, kurį ji pateikė paskelbus atvirą konkursą ENTR/05/078 — Jūsų Europa Dalis Nr. 1 (redagavimo darbai ir vertimai) dėl portalo „Jūsų Europa“ valdymo ir priežiūros (OL 2006/S 143-153057), apie kurį ieškovei buvo pranešta 2007 m. gegužės 21 d. laišku (sprendimas dėl Dalies Nr. 1 dalies) ir sudaryti sutartis su konkursą laimėjusiu rangovu;
            
         
               —
            
            
               Panaikinti Komisijos (DIGIT) sprendimą atmesti ieškovės pasiūlymą, kurį ji pateikė paskelbus atvirą konkursą ENTR/05/078 — Jūsų Europa Dalis Nr. 2 (infrastruktūros valdymas) dėl portalo „Jūsų Europa“ valdymo ir priežiūros (OL 2006/S 143-153057), apie kurį ieškovei buvo pranešta 2007 m. liepos 13 d. laišku (sprendimas dėl Dalies Nr. 2) ir sudaryti sutartis su laimėjusiais rangovais;
            
         
               —
            
            
               Nurodyti Komisijai (DIGIT) padengti nuostolius, kuriuos ieškovė patyrė dalyvaudama aptariamuose konkursuose: Dalies Nr. 1 atveju — 1 125 000 EUR, Dalies Nr. 2 atveju — 825 000 EUR;
            
         
               —
            
            
               nurodyti Komisijai padengti visas ieškovės su šiuo ieškiniu susijusias išlaidas, net jei ieškinys būtų atmestas.
            
         Ieškinio pagrindai ir pagrindiniai argumentai
   Grįsdama savo reikalavimus ieškovė teigia, kad vykdydama konkursus ENTR/05/078 — Jūsų Europa Dalis Nr. 1 (redagavimo darbai ir vertimai) dėl portalo „Jūsų Europa“ valdymo ir priežiūros (OL 2006/S 143-153057) ir ENTR/05/078 — Jūsų Europa Dalis Nr. 2 (infrastruktūros valdymas) dėl portalo „Jūsų Europa“ valdymo ir priežiūros (OL 2006/S 143-153057) perkančioji organizacija, t. y. Europos Komisijos generalinis direktoratas DIGIT, neįvykdė savo įsipareigojimų pagal Finansinį reglamentą (1), jo įgyvendinimo taisykles ir Direktyvą 2004/18/EB (2), o taip pat pažeidė skaidrumo ir vienodo požiūrio principus.
   Be to, ieškovė tvirtina, kad perkančioji organizacija, atmetusi jos pasiūlymą, padarė kelias akivaizdžias vertinimo klaidas. Be kita ko, perkančioji organizacija pažeidė pareigą motyvuoti savo sprendimą ir informuoti ieškovę apie atitinkamus privalumus, susijusius su konkursą laimėjusiu dalyviu.
   Taigi prašo panaikinti Europos Komisijos sprendimą atmesti jos pasiūlymą ir sudaryti sutartį su konkursą laimėjusiu dalyviu, o atsakovei nurodyti sumokėti visas su bylinėjimusi susijusias išlaidas, net jei ieškinys būtų atmestas. Papildomai, jeigu iki kol Teismas priims savo sprendimą sutartis būtų įvykdyta arba būtų nebeįmanoma panaikinti sprendimą, ieškovė, remdamasi EB 235 ir 288 straipsniais, prašo piniginės kompensacijos (nuostolių atlyginimo), t. y. Dalies Nr. 1 atveju — 1 125 000 EUR, Dalies Nr. 2 atveju — 825 000 EUR.
   
      (1)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1).
   
      (2)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL 134, p. 114).